ತಾಯಿಯಿಂದ ಬೇರ್ಪಟ್ಟ ಕರಿಚಿರತೆ ಮರಿ – ವೀಡಿಯೋ ಸೆರೆ

ಕಾರವಾರ: ಉತ್ತರ ಕನ್ನಡ ಜಿಲ್ಲೆಯ ಯಲ್ಲಾಪುರ ಅರಣ್ಯದಲ್ಲಿ ಅಪರೂಪದ ಕರಿಚಿರತೆ ಮರಿ ಪತ್ತೆಯಾಗಿದ್ದು, ಅರಣ್ಯಾಧಿಕಾರಿಗಳ ಕ್ಯಾಮರಾದಲ್ಲಿ ಸೆರೆಯಾಗಿದೆ.

ಕಪ್ಪುಚಿರತೆಯು ಯಲ್ಲಾಪುರ ಅರಣ್ಯದಲ್ಲಿ ಮೂರು ಮರಿಗಳನ್ನು ಹಾಕಿದ್ದು, ಒಂದು ಮರಿ ತಪ್ಪಿಸಿಕೊಂಡಿತ್ತು. ಹೀಗಾಗಿ ಈ ಮರಿಗಾಗಿ ತಾಯಿ ಚಿರತೆ ಹುಡುಕಾಡುತ್ತಿತ್ತು. ಈ ವೇಳೆ ಮುದ್ದು ಮುದ್ದಾದ ಕಪ್ಪು ಚಿರತೆ ಮರಿಯನ್ನು ಅರಣ್ಯಾಧಿಕಾರಿಗಳು ಗಸ್ತು ತಿರುಗುತ್ತಿರುವ ವೇಳೆ ಕಂಡಿದ್ದಾರೆ. ಈ ವೇಳೆ ಅಧಿಕಾರಿಗಳು ಕ್ಯಾಮೆರಾದಲ್ಲಿ ತಾಯಿ ಚಿರತೆ ಮತ್ತು ಮರಿ ಚಿರತೆಯನ್ನು ಸೆರೆಹಿಡಿದಿದ್ದಾರೆ. ಇದನ್ನೂ ಓದಿ: ಬಂಜಾರ ಮುಖಂಡ ಗುರು ಚವಾಣ್ ಎಎಪಿ ಸೇರ್ಪಡೆ

ದೇಶದಲ್ಲೇ ಕಪ್ಪುಚಿರತೆ ಅಪರೂಪವಾಗಿದ್ದು, ಅವನತಿಯ ಅಂಚಿನಲ್ಲಿದೆ. ರಾಜ್ಯದಲ್ಲೇ ಉತ್ತರಕನ್ನಡ ಜಿಲ್ಲೆಯಲ್ಲಿ ಅತೀ ಹೆಚ್ಚು ಕಪ್ಪು ಚಿರತೆಗಳಿದ್ದು, ಇದೀಗ ಅದರ ಸಂತತಿ ಈ ಭಾಗದಲ್ಲಿ ಹೆಚ್ಚಳವಾಗಿದೆ.